Corea Norde

La Republica democrata popular de Corea (RDPC), o 조선민주주의인민공화국 Txoson minju ju'ui inmin gong'hua guc en corean, internasional plu bon conoseda como Corea Norde, e en elefen ance conoseda como Txoson), es un pais en Asia este, en la parte norde de la penisola de Corea. La pais es bordada par Xina e Rusia longo la rios Amnok (o Yalu en xines) e Tuman de la norde, e en la sude par la linia de divide militar cual separa lo de Corea Sude. En Corea Sude, lo es nomida Buk-han 북한 car on no reconose la Norde como un stato autonom.

En 1910, la Impero de Nion ia propri Corea. Pos Nion ia sede a la fini de la Gera Mundal Du en 1945, Corea ia es divide a du zonas longo la paralel 38 par la Statos Unida de America e la Uni de Republicas Sosialiste Soviet, con la norde ocupada par la URSS e la sude ocupada par la SUA. Negosias sur reuni ia fali, e en 1948, governas separada ia es creada: la stato sosialiste de la Republica democrata popular de Corea en la norde, e la stato capitaliste de la Republica de Corea en la sude. Un invade par Corea Norde ia indui la Gera Corean (1950-1953). La Acorda Corean de Sesaspra ia comensa un sesaspra, ma no trata de pas ia es suscriveda.

Corea Norde descrive ofisial se como un stato sosialiste autosufisinte e aveni formal votas. Criticores regarda lo como un tirania autocrata. Medias variosa ia dise ce lo es staliniste, e note spesial la culto detaliosa de personalia sur Kim Il-sung e sua familia. Organizas internasional ia evalua ce violes de diretos umana ave no paralel en la mundo contempora. La Partito de la Labora de Corea, cual es gidada par un membro de la familia renante, ave potia en la stato e gida la Fronte Democrata per la Reuni de la Propre Pais, de cual tota ofisiores political debe es membros.

La area es sirca 120 540 cilometres cuadrida.

La cuantia de abitores, en la anio 2007, ia es sirca 23 301 725 persones.

La site capital es Pyongyang.

La lingua major es corean (txoson mal).

Jeografia
+Sudivides jeografial de la RDPCProvinsia, Munisipa governada direta (MGD), o Sites spesial (SS)coreanen leteras xinesfonetica en lfnseja de governaMGD Pyongyang평양직활시平壤直轄市Piongiang jic-hal siDistrito Sentral

中區域SS Rason라선특별시羅先特別市Rason tucbiol siDistrito Rajin

羅津區域SS Nampho남포특별시南浦特別市Nampo tucbiol siDistrito Waudo

臥牛島區域Phyong'an Norde평안북도平安北道Piong'an buc doSinuiju

新義州Phyong'an Sude평안남도平安南道Piong'an nam doPyongsong

平城Hwanghae Norde황해북도黃海北道Huanghe buc doSariwon

沙里院Hwanghae Sude황해남도黃海南道Huanghe nam doHaeju

海州Kangwon강원도江原道Cang'uon doWonsan

元山Hamgyong Norde함경북도咸鏡北道Hamgiong buc doChongjin

清津Hamgyong Sude함경남도咸鏡南道Hamgiong nam doHamhung

咸興Ryanggang량강도兩江道Riang'gang doHyesan

惠山Chagang자강도慈江道Txagang doKanggye

江界

+Areas spesial de la RDPCArea spesialcoreanen leteras xinesfonetica en lfnintende de la areaRejion turiste de Monte Kumgang금강산관광지구金剛山觀光地區Cumgangsan guan-guang jicuturismeRejion industria de Kaesong개성공업지구開城工業地區Caesong gong-op jicufabriceria e companias de Corea sude cual emplea laborores de Corea nordeZona economial spesial de Rajin-Sonbong라진선봉경제특구羅津先鋒經濟特區Rajin Sonbong giongje tucguatrae investis xines e rusceRejion dirijal spesial de Sinuiju (proposada en 2002)신의주특별행정구新義州特別行政區Sinuiju tucbiol haengjeoncuintrodui la economia de mercato libre, su un scema "un pais, du sistemas"Zona economial de isolas Hwanggumphyong e Wihwa (proposada en 2010)황금평위화도경제구黃金坪威化島經濟區Huang'gum piong Uihua do giongjeguatrae investi xines

Governa
La RDPC es governada par la Partito Corean de Laborores (PCL), o Txoson rodong dang, dirijeda par la ideolojia "jutxe" (autodepende). On ave otra partitos como la Partito Democrata Sosial de Corea (PDSC) e Partito de Jovenes de Txondogio (PJT), ma los es peti e sin potia.

La xef de la PCL e la xef de RDPC par fato aora es Kim Jong-un. El es ance la xef suprema de la Armada Poplal de Corea, la ramo militar de la PCL (la militar nasional de RDPC par fato).

La ministro xef de RDPC es Pak Pong-ju (de 1 april 2013), e la presidente de la Asembla Poplal Suprema (e la xef de stato par lege) es Choe Ryong-hae (de 11 april 2019). 

 Vide ance 
 Aeguc-ca (la Canta patriota)

Lias esterna
Novas de Corea Norde (NK News )
Televisa sentral de Corea
Ajenteria sentral de novas de Corea
La jornal de laborores 

Categoria:Jeografia
Categoria:Paises de Asia